
REFERAT DE APROBARE

privind apartenența la domeniul privat al Municipiului Drobeta-Turnu Severin a imobilelor-terenuri în suprafață de 55 mp, situat în Drobeta-Turnu Severin, str. Mihai Viteazu și respectiv în suprafată de 196 m2 situat în Drobeta Turnu Severin str. Bolintineanu

                Având în vedere :

· faptul că de la data înscrierii  în inventarul bunurilor care aparțin domeniului privat al Municipiului Drobeta-Turnu Severin, conform HCL –Drobeta Turnu Severin nr. 21/1999, s-au înregistrat mai multe modificări;

· dispozițiile art. 888 din Legea nr. 287/2009 privind Codul civil conform cărora „înscrierea în cartea funciară se efectuează în baza înscrisului autentic notarial, a hotărârii judecătorești rămase definitivă, a certificatului de moștenitor sau în baza unui alt act emis de autoritățile administrative, în cazurile în care legea prevede aceasta”;

· dispozițiile art. 10 alin. (2) din Legea nr. 7/1996 a cadastrului și a publicității imobiliare conform cărora „documentațiile cadastrale determină suprafața terenurilor și construcțiilor, rezultată din măsurători”;
· dispozițiile art. 24 alin. (1) și (3) din Legea nr. 7/1996 a cadastrului și a publicității imobiliare conform cărora „înscrierile în cartea funciară sunt: intabularea, înscrierea provizorie și notarea” respectiv „dreptul de proprietate și celelalte drepturi reale asupra unui imobil se vor înscrie în cartea funciară pe baza înscrisului autentic notarial sau a certificatului de moștenitor, încheiate de un notar public în funcție în România, a hotărârii judecătorești rămase definitivă și irevocabilă sau pe baza unui act emis de autoritățile administrative, în cazurile în care legea prevede aceasta, prin care s-au constituit ori transmis în mod valabil”;  
     -  dispozițiile art. 357 din O.U.G nr. 57/05.07.2019 privind Codul administrativ, conform cărora ,, Inventarul bunurilor care alcătuiesc domeniul privat al unităţii administrativ-teritoriale se întocmeşte şi se actualizează de către o comisie special constituită, condusă de autoritatea executivă ori de o altă persoană împuternicită să exercite atribuţiile respective, după caz.
Comisia prevăzută la alin. (1) se constituie prin dispoziţia autorităţii executive a fiecărei unităţi administrativ-teritoriale. Comisia prevăzută la alin. (1) are obligaţia de a actualiza inventarul bunurilor care alcătuiesc domeniul privat al unităţii administrativ-teritoriale în termen de cel mult 90 de zile de la modificarea regimului juridic al bunurilor respective. Inventarul prevăzut la alin. (1) se aprobă prin hotărâre a autorităţii deliberative a fiecărei unităţi administrativ-teritoriale.
            În situația de față este vorba de imobilul-teren în suprafață de teren de 55 mp, categoria curți construcții, situat în Drobeta-Turnu Severin, str. M. Viteazu cu vecini N- str. Mihai Viteazu nr. 135- NC 64295, S-proprietate privată, E- str. Mihai Viteazu nr. 133 NC 5060, V- Mihai Viteazu 135 NC 64295 conform Planului Topografic întocmit în coordonate Stereografice 1970 de către S.C. Bavali Concept SRL avizat OCPI prin Procesul verbal de recepție nr. 818/26 octombrie 2021 precum și de imobilul teren în suprafață de 196 m2, categoria curți construcții, din Drobeta Turnu Severin, str. Bolintineanu cu vecini N- str. Serpentina Roșiori, S-NC 3627, E-Str. Bolintineanu NC 52609, V- NC 63395 conform Planului Topografic întocmit de către  S.C. Topo Iuco Company S.R.L. și avizat de către OCPI Mehedinți prin Procesul Verbal de recepție nr.304/06 mai 2022.

Precizez că imobilele-terenuri menționate nu sunt incluse în domeniul public sau în domeniul privat al Municipiului Drobeta-Turnu Severin, neexistând un titlu de proprietate cu privire la acestea și în consecință propun adoptarea unei hotărâri de consiliu local privind apartenența la domeniul privat al Municipiului Drobeta-Turnu Severina a celor două imobile-terenuri în discuție.
INIȚIATOR,

PRIMAR

MARIUS VASILE SCRECIU

